gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5377, del 30-10-2006 (2006/12942)

ORDE de l'11 d'octubre de 2006, de la Conselleria de Justícia, Interior i Administracions Públiques, per la qual s'homologa la modificació dels Estatuts de la Mancomunidad Alto Palancia.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5377

Data del DOGV
:   30-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12787


Data del document
:   11-10-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * administració local
    * associació de municipis
    * reglament intern

ORDE de l'11 d'octubre de 2006, de la Conselleria de Justícia, Interior i Administracions Públiques, per la qual s'homologa la modificació dels Estatuts de la Mancomunidad Alto Palancia. [2006/12832]  
Els ajuntaments dels municipis, que integren la Mancomunidad Alto Palancia, van acordar aprovar la modificació de l'article 1 (adhesió dels municipis de Pina de Montalgrao, Teresa i Caudiel i la separació del municipi de Gátova) dels Estatuts de la Mancomunidad Alto Palancia.  
Remés l'expedient tramitat i els Estatuts aprovats a aquesta Conselleria, no s'hi adverteix cap infracció de l'ordenament jurídic, menyscapte de les competències d'aquesta Comunitat Autònoma, ni interferència en el seu exercici.  
Per tot això, i d'acord amb el Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques  
ORDENE  
Article 1  
Homologar la modificació de l'article 1 dels Estatuts de la Mancomunidad Alto Palancia, en haver-se acreditat en l'expedient la legalitat de les actuacions.  
Article 2  
L'article modificat queda redactat en els termes següents:  
.Article 1. Municipis que integren la Mancomunitat.  
1. Integren la Mancomunitat les entitats locals d'Altura, Azuébar, Castellnovo, Caudiel, Chóvar, Geldo, Jérica, Pina de Montalgrao, Soneja, Sot de Ferrer, Teresa, El Toro i Viver, a l'empara del que disposa l'ordenament jurídic vigent, i en especial en els articles 44 de la LRBRL, 35 i 36 del Reial Decret Legislatiu 781/86, de 18 d'abril, pel qual s'aprova el Text Refós de les disposicions legals vigents en matèria de règim local, i 31 a 38 del Reial Decret 1690/1986, pel qual s'aprova el Reglament de població i demarcació territorial de les entitats locals per a l'organització i prestació en forma mancomunada de les obres, serveis o activitats de la seua competència que s'inclouen en els presents Estatuts.  
2. La Mancomunitat tindrà personalitat i capacitat jurídica suficient per al compliment dels seus fins específics..  
València, 11 d'octubre de 2006   
El conseller de Justícia i Administracions Públiques,  
MIGUEL PERALTA VIÑES
Diari Oficial de la Generalitat Valenciana


Sumari del DOGV 5405, del 12-12-2006 (2006/13000)

Notificació a la mercantil Promociones Recreativas Magar, S.A. de la resolució de l'expedient 05/241A.
------------------------------------------------------------------------------------------------------

### Dades del document

Número de DOGV
:   5405

Data del DOGV
:   12-12-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/13283


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a la mercantil Promociones Recreativas Magar, S.A. de la resolució de l'expedient 05/241A. [2006/13464]  
D'acord amb el que disposen els articles 59.4 i 61 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999, de 13 de gener, es fa pública la notificació de la resolució dels expedients sancionadors que s'indiquen, instruïts per la Direcció Territorial d'Economia i Hisenda d'Alacant, a les persones o entitats denunciades que a continuació es detallen, ja que s'ha intentat la notificació en l'últim domicili conegut i no s'ha pogut practicar.  
Perquè l'interessat o interessats puguen conéixer íntegrament l'acte i en quede constància, podrà comparéixer en el termini de deu dies des de la publicació del present anunci en el DOGV, en la seua d'esta Direcció Territorial d'Economia i Hisenda, Secció Administrativa de Joc, situada al c/Churruca, núm. 25, d'Alacant, de 9 a 14 hores.  
1. Resolució exp. núm. 05/241A. De conformitat amb el que disposa la Llei de la Generalitat Valenciana 4/1988, de 3 de juny, (DOGV núm. 842 de 9 de juny de 1988) en relació amb el Decret 25/03, de 25 de març, del Govern Valencià, per resolució de data 05.10.2006 del director territorial d'Economia i Hisenda a Alacant, s'ha acordat imposar a la mercantil Promociones Recreativas Magar, S.A., CIF, H87807647, una multa de 500 euros per infracció tipificada en l'article 42.i) en relació amb el que disposa l'article 4, tots dos del decret mencionat.  
Contra la resolució mencionada, que no esgota la via administrativa, es pot interposar recurs d'alçada davant la Sotssecretaria de la Conselleria d'Economia, Hisenda i Ocupació en el termini d'un mes comptat des de l'endemà de la notificació, d'acord amb el que disposen els articles 114 i 115 de la Llei 30/1992, de 26 de novembre.  
L'últim domicili conegut és a Alacant, c/Pintor Cabrera, 26.  
Alacant, 6 de novembre de 2006.. El director territorial: Eleuterio Hernández García.
Diari Oficial de la Generalitat Valenciana


Sumari del DOGV 5290, del 28-06-2006 (2006/7429)

RESOLUCIÓ de 30 de maig del 2006, del conseller Territori i Habitatge, per la qual es nomena Francisco De Asís Monterde Cones personal eventual de la Conselleria de Territori i Habitatge.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5290

Data del DOGV
:   28-06-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/7429


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 30 de maig del 2006, del conseller Territori i Habitatge, per la qual es nomena Francisco De Asis Monterde Cones personal eventual de la Conselleria de Territori i Habitatge. [2006/7429]  
De conformitat amb l'article 6 i concordants del Decret legislatiu de 24 d'octubre de 1995, del Govern Valencià, pel qual es va aprovar el text refós de la Llei de la funció pública valenciana; el Decret 349/1995, de 28 de novembre, del Govern Valencià, sobre regulació del personal eventual al servei de l'administració del Govern Valencià, i el Decret 57/1994, de 22 de març, del Govern Valencià, pel qual s'estableix la naturalesa dels llocs dels directors conservadors de parcs naturals de la Comunitat Valenciana, i per raó de les facultats que m'atorguen els preceptes legals mencionats, resolc:  
Article 1  
Nomenar personal eventual Francisco de Asis Monterde Cones, Director Conservador Parc Natural de les Gorgues Del Cabriol, amb les retribucions íntegres anuals corresponents al grup A, nivell de complement de destinació 26 i complement específic E049.  
Article 2  
El present nomenament tindrà efecte de la data d'aquesta resolució.  
València, 30 de maig del 2006. . El conseller de Territori i Habitatge: Esteban González Pons.
Diari Oficial de la Generalitat Valenciana


Sumari del DOGV 5396, del 27-11-2006 (2006/13013)

Ressenya de l'acord de la Comissió Territorial d'Urbanisme de 31 de juliol del 2006, pel qual es declara definitivament aprovada la modificació núm. 1 del Pla general d'Algímia d'Alfara.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5396

Data del DOGV
:   27-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13394


Data del document
:   03-10-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * pla d'urbanisme

Ressenya de l'acord de la Comissió Territorial d'Urbanisme de 31 de juliol del 2006, pel qual es declara definitivament aprovada la modificació núm. 1 del Pla general d'Algímia d'Alfara. [2006/13048]  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2349, de 24 de novembre de 1994), es publica la ressenya de l'Acord de la Comissió Territorial d'Urbanisme de 31 de juliol del 2006, publicada juntament amb les normes urbanístiques aprovades en el Butlletí Oficial de la Província de València número 213, de data 7 de setembre del 2006.  
Exp. 2006.0047  
València, 3 d'octubre del 2006. . El secretari de la Comissió Territorial d'Urbanisme de València: Alvaro Aleixandre Ortí.
Diari Oficial de la Generalitat Valenciana


Sumari del DOGV 5248, del 28-04-2006 (2006/4065)

Informació pública del projecte d'urbanització del camí de Tossals.
-------------------------------------------------------------------

### Dades del document

Número de DOGV
:   5248

Data del DOGV
:   28-04-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/4065


Organisme emissor
:   Ajuntament d'Ondara

Tipus de document
:   Anunci

Informació pública del projecte d'urbanització del camí de Tossals. [2006/X4065]  
La Junta de Govern Local, en sessió de 27 de Març de 2006, va acordar sotmetre a informació pública el projecte d'Urbanització del Camí de Tossals, c/. en projecte i c/. Pintor Murillo, segons projecte de . Arquero Pedro Arquitectos S. L..   
Aquesta informació pública s'anunciarà mitjançant edictes publicats en un diari d'informació general, en el DOGV. i en el BOP, durant el termini de 20 dies hàbils comptats des de la publicació en el DOGV  
Ondara, 3 d'Abril de 2006.. L'Alcalde: José J. Ferrando Soler.  
Ajuntament d'Ondara
Diari Oficial de la Generalitat Valenciana


Sumari del DOGV 5241, del 19-04-2006 (2006/3807)

Resolució de 21 de març de 2006, de la Direcció General de Transports, Ports i Costes, relativa a la informació pública del projecte bàsic de via ciclista d'unió de les vies verdes d'Ulls Negres i la Via Xurra, tram Algimia de Alfara-Sagunt.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5241

Data del DOGV
:   19-04-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/3807


Organisme emissor
:   Conselleria d'Infraestructures i Transport

Tipus de document
:   Resolució

Resolució de 21 de març de 2006, de la Direcció General de Transports, Ports i Costes, relativa a la informació pública del projecte bàsic de via ciclista d'unió de les vies verdes d'Ulls Negres i la Via Xurra, tram Algimia de Alfara-Sagunt. [2006/X3807]  
Per Resolució de 21 de març de 2006, esta Direcció General, en virtut de les atribucions delegades per l'Orde del conseller d'Infraestructures i Transport, d'1 d'agost de 2003, va acordar sotmetre el projecte bàsic de via ciclista d'unió de les vies verdes d'Ulls Negres i la Via Xurra, tram Algimia de Alfara-Sagunt, al tràmit d'informació pública establit en la Llei de Règim Jurídic de les Administracions Públiques i del Procediment Administratiu Comú.  
Objecte de la informació pública: formular les observacions sobre les circumstàncies que justifiquen la declaració d'interés general del projecte, sobre la concepció global del traçat, sobre l'avaluació de l'impacte ambiental i sobre la necessitat d'ocupació dels béns i drets afectats per l'execució de les obres.  
Publicació: BOE i DOGV  
Termini: trenta (30) dies hàbils, comptadors des de l'endemà de la publicació en el BOE.  
Lloc d'informació al públic: locals de la Conselleria d'Infraestructures i Transport de l'avinguda de Blasco Ibáñez, núm. 50, de València.  
València, 21 de març de 2006.. El director general de Transports, Ports i Costes: Vicente Dómine Redondo.
Diari Oficial de la Generalitat Valenciana


Sumari del DOGV 5357, del 29-09-2006 (2006/10757)

Notificació a Miguel Enrique Bowen Vergara. Judici contenciós 382/2005.
-----------------------------------------------------------------------

### Dades del document

Número de DOGV
:   5357

Data del DOGV
:   29-09-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/10207


Organisme emissor
:   Jutjat de Primera Instància número 26 de València

Tipus de document
:   Anunci

Notificació a Miguel Enrique Bowen Vergara. Judici contenciós 382/2005. [2006/A10497]  
David Remigia Pellicer, secretari del Jutjat de Primera Instància número 26 de València, mitjançant el present edicte fa saber:  
Que en les actuacions de mesures sobre fills extramatrimonials, contenciós 382/2005, que se segueixen a instància de Marisa Rivero Castro, contra Miguel Enrique Bowen Vergara, en situació de rebel·lia, en data 23 de maig de 2006 s'ha dictat la sentència que té la part dispositiva com es diu tot seguit:  
«Decisió  
S'estima parcialment la demanda presentada, una vegada s'ha constatat la separació de fet de la unió formada per Marisa Rivero Castro i Miguel Enrique Bowen Vergara, amb tots els efectes inherents a la demanda, la qual es regirà per les mesures següents:  
1a Mantenint la pàtria potestat compartida, s'atribueix a la mare Marisa Rivero Castro la guarda i custòdia de la filla menor comuna, establint-se com a règim de visites amb el pare el que es diu: caps de setmana alterns, recollint la menor del domicili on convisca amb la mare els dissabtes entre les 10.00 i les 20.00 hores, i els diumenges amb un horari igual. Els lliuraments i recollides, atesa l'existència d'una ordre d'allunyament, es faran a través d'un tercer, conegut per ambdós i que haurà sigut designat pel progenitor no custodi.  
2n En concepte de pensió alimentària en benefici dels seus fills, l'espòs haurà de pagar mensualment a Marisa Rivero Castro la quantitat de 50 euros, de manera anticipada, els cinc primers dies de cada mes, i en dotze mensualitats a l'any, en el compte que esta designe. Les despeses extraordinàries aniran a càrrec d'ambdós progenitors a mitges.  
Les quantitats esmentades s'actualitzaran anualment, de conformitat amb l'IPC.  
Notifiqueu la present resolució a les parts.  
Contra la present sentència pot interposar-se un recurs d'apel·lació en este Jutjat, en el termini de cinc dies per a l'Audiència Provincial de València.  
No pertoca fer un pronunciament exprés sobre la imposició de costes.  
Esta és la meua sentència, que pronuncie, mane i firme.»  
I perquè valga de notificació en la forma escaient al demandat Miguel Enrique Bowen Vergara, en situació de rebel·lia i parador ignorat, expedisc i firme el present edicte.  
València, 28 de juliol de 2006.. El secretari: David Remigia Pellicer.
Diari Oficial de la Generalitat Valenciana


Sumari del DOGV 5396, del 27-11-2006 (2006/13858)

Expedient número 431/2006. Arrendament sense opció de compra de 9 vehicles per a la Unitat d'Hospitalització Domiciliària(UHD) de l'Hospital General de Castelló.
-----------------------------------------------------------------------------------------------------------------------------------------------------------------

### Dades del document

Número de DOGV
:   5396

Data del DOGV
:   27-11-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/13031


Data del document
:   23-10-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * licitació
    * transport de malalts
    * contracte de subministraments
    * adjudicació de contracte administratiu

Expedient número 431/2006. Arrendament sense opció de compra de 9 vehicles per a la Unitat d'Hospitalització Domiciliària(UHD) de l'Hospital General de Castelló. [2006/13017]  
1. Entitat adjudicadora  
a) Organisme: Conselleria d'Economia, Hisenda i Ocupació.   
b) Dependència que tramita l'expedient: Servici Central de Contractació de la Sotssecretaria de la Conselleria d'Economia, Hisenda i Ocupació.   
c) Número d'expedient: 431/2006  
2. Objecte del contracte  
a) Tipus de contracte: subministrament  
b) Descripció de l'objecte: arrendament sense opció de compra de 9 vehicles per a la Unitat d'Hospitalització Domiciliària(UHD) de l'Hospital General de Castelló.  
c) Butlletí o diari oficial i data de publicació de l'anunci de licitació: DOGV núm. 5353 de 25 de setembre de 2006.  
3. Tramitació, procediment i forma d'adjudicació  
a) Tramitació: ordinària  
b) Procediment: obert  
c) Forma: concurs  
4. Pressupost base de licitació  
Import total: 113.400,00 euros  
5. Adjudicació  
a) Data: 23 d'octubre de 2006  
b) Contractista: Finanzia Autorenting, SA  
c) Nacionalitat: espanyola  
d) Import d'adjudicació: 105.001,92 euros  
València, 23 d'octubre de 2006.. El sotssecretari: José Miguel Escrig Navarro.
Diari Oficial de la Generalitat Valenciana


Sumari del DOGV 5266, del 25-05-2006 (2006/5182)

Informació pública del programa d'actuació integrada, del pla de reforma interior, del projecte d'urbanització i del projecte de reparcel·lació de la unitat d'execució número 14-A, de sòl urbà residencial, del Pla General d'Ordenació Urbana de Segorbe.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5266

Data del DOGV
:   25-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/5182


Organisme emissor
:   Ajuntament de Segorbe

Tipus de document
:   Anunci

Informació pública del programa d'actuació integrada, del pla de reforma interior, del projecte d'urbanització i del projecte de reparcel·lació de la unitat d'execució número 14-A, de sòl urbà residencial, del Pla General d'Ordenació Urbana de Segorbe. [2006/Q5182]  
El Ple de l'Ajuntament, mitjançant l'Acord adoptat en la sessió feta amb caràcter ordinari el dia 11 d'abril de 2006, va acordar sotmetre a informació pública, pel termini d'un mes, el programa d'actuació integrada, el pla de reforma interior, el projecte d'urbanització i el projecte de reparcel·lació de la unitat d'execució número 14-A, de sòl urbà residencial, del Pla General d'Ordenació Urbana de Segorbe, de conformitat amb el que disposa l'article 128 i concordants de la Llei 16/2005, de 30 de desembre, de la Generalitat, Urbanística Valenciana.  
L'expedient esmentat, així com la documentació relativa a este expedient, es troben exposats al públic a la Secretaria Municipal d'este ajuntament pel termini d'un mes, des de la publicació d'este anunci en el Diari Oficial de la Generalitat, durant el qual s'hi podran formular al·legacions o suggeriments.  
Segorbe, 25 d'abril de 2006.. L'alcalde: Rafael Calvo Calpe.
Diari Oficial de la Generalitat Valenciana


Sumari del DOGV 5240, del 18-04-2006 (2006/3736)

Notificació a Andrés Gijón Pérez. Judici verbal número 709/2004-C.
------------------------------------------------------------------

### Dades del document

Número de DOGV
:   5240

Data del DOGV
:   18-04-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/3736


Organisme emissor
:   Jutjat de Primera Instància i Instrucció Número 4 de Paterna

Tipus de document
:   Anunci

Notificació a Andrés Gijón Pérez. Judici verbal número 709/2004-C. [2006/A3736]  
Procediment: verbal 709/2004-C.  
Demandant: Vicenta Company March.  
Procuradora: Begoña Camps Sáez.  
Demandat: Andrés Gijón Pérez.  
María Macías Sánchez, secretària del Jutjat de Primera Instància i Instrucció número 4 de Paterna, fa saber:  
Que en este Jutjat a càrrec meu se segueixen les actuacions de judici verbal 709/2004-C, a instància de Vicenta Company March, representada per la procuradora Begoña Camps Sáez, contra Andrés Gijón Pérez, en què mitjançant la resolució de data de hui he acordat, com ara ho faig, notificar la sentència dictada en les actuacions indicades al demandat en parador ignorat, Andrés Gijón Pérez.  
La decisió de la sentència indicada és, literalment, com segueix:  
«Estime la demanda formulada per la procuradora Begoña Camps Sáez, en nom i representació de Vicenta Company March, contra Andrés Gijón Pérez, i declare resolt per falta de pagament el contracte d'arrendament que lliga ambdues parts sobre l'habitatge siti a Paterna (València), carrer del passatge de Marroca, número 13, escala C, 1a, i en conseqüència condemne el demandat a deixar lliure i a disposició de l'actor l'habitatge referit, amb l'advertència de llançament si no ho fa així i amb la imposició expressa de les costes produïdes en este procediment.  
Esta és la meua sentència, contra la qual es podrà interposar un recurs d'apel·lació, per a l'Audiència Provincial, en la forma que disposen els articles 457 i següents de la LEC, que pronuncie, mane i firme.»  
I perquè valga de notificació de la sentencia, s'expedeix la present cèdula.  
Paterna, 6 de març de 2006.. La secretaria: María Macías Sánchez.